[eTwinning έργο: ΘΑΛΑ-SOS-Α ΧΩΡΙΣ ΠΛΑΣΤΙΚΑ](https://blogs.sch.gr/nipkimer/2024/04/23/etwinning-ergo-thala-sos-a-choris-plastika/)

**Κατά το χρονικό διάστημα Φεβρουάριος -Απρίλιος 2024 τα πρωινά τμήματα της σχολικής μας μονάδας υλοποίησαν ένα eTwinning έργο μετατρέποντας το Πρόγραμμα Καλλιέργειας Δεξιοτήτων  με τίτλο “ΘΑΛΑ-SOS-Α ΧΩΡΙΣ ΠΛΑΣΤΙΚΑ” σε συνεργατικό έργο.**

**Στο eTwinning έργο συμμετείχαν συνολικά 8 τμήματα, 11 εκπαιδευτικοί και δεκάδες μαθητές /τριες του 18ου Νηπιαγωγείου Ξάνθης. του  1ου Νηπιαγωγείου Κιμμερίων και του 1ου Νηπιαγωγείου Χανιών.**

**Σκοπός του Προγράμματος ήταν τα παιδιά να αποκτήσουν θετική στάση σχετικά με τη μείωση των πλαστικών απορριμμάτων, αναγνωρίζοντας τις περιβαλλοντικές επιπτώσεις που έχουν ειδικότερα στη θαλάσσια ζωή, να αναστοχαστούν ως προς την προσωπική τους ευθύνη και να υιοθετήσουν συγκεκριμένες συμπεριφορές που συμβάλλουν θετικά στη μείωση των πλαστικών απορριμμάτων στην καθημερινή ζωή, προτρέποντας έτσι και τον ευρύτερο κοινωνικό τους περίγυρο, στην υιοθέτηση αυτών των συμπεριφορών. Ο σχεδιασμός και η ανάπτυξη των δραστηριοτήτων ενθάρρυνε την ενεργό εμπλοκή των παιδιών στη μαθησιακή διαδικασία, μέσα από την αυτενέργεια, τη διαμαθητική /διασχολική επικοινωνία, τη λήψη αποφάσεων, τον χειρισμό των υλικών και των ψηφιακών μέσων για διερευνητική, ανακαλυπτική και δημιουργική μάθηση, σε ένα πλαίσιο επικοινωνίας, αποδοχής και συνεργασίας.**

**Στο 1ο Εργαστήριο: Δραστηριότητα Γνωριμίας “Ας γνωριστούμε” τα σχολεία-εταίροι  “συστήθηκαν” με ένα βίντεο μέσα από το οποίο εκπ/κοί και μαθητές έδωσαν πληροφορίες για την πόλη τους, το σχολείο τους, την τάξη τους και παρουσίασαν τον εαυτό τους.**

**Στο 2ο Εργαστήριο: «Μοιράζομαι με την ομάδα αυτά που γνωρίζω” έγινε καταγραφή λέξεων που πρότειναν τα παιδιά σχετικές** **με τη λέξη “ΘΑΛΑΣΣΑ” και δημιουργήθηκε ένας συνεργατικός  «νοητικός χάρτης»**

<https://coggle.it/diagram/ZdOFphcvlDArJ3NU/t/%CE%B8%CE%B1%CE%BB%CE%B1%CF%83%CF%83%CE%B1-pexels-frank-schrader-15143966>

**Κάθε μαθητής/τρια έκανε μια  σχετική με το θέμα ζωγραφιά, τη φωτογράφησε και με τη βοήθεια του εκπαιδευτικού την  “ανέβασε” στο padlet**

<https://padlet.com/paraskevikanli/sos-tt4sdu5ov88lgk3x>

**Αναρτήθηκαν φωτογραφίες  με πλαστικά απορρίμματα σε θάλασσες και ακτές και τέθηκε  το ερώτημα αν αυτό είναι καλό  ή όχι και γιατί. Οι απαντήσεις και τα επιχειρήματα των παιδιών καταγράφηκαν ηχητικά και κοινοποιήθηκαν δίνοντας τίτλο στο έργο μας.**

<https://padlet.com/sfakalait/sos-l2u4h76xofcz4w4p>

**Στο** **3ο Εργαστήριο: “Ανησυχία στο βυθό…ερευνούμε, καταγράφουμε, βγάζουμε συμπεράσματα” οι  μαθητές/τριες ενημερώθηκαν  από την “μασκότ” της τάξης ότι στο ηλεκτρονικό ταχυδρομείο του σχολείου είχαν αποσταλεί υπερσύνδεσμοι με υλικό για ιστοεξερεύνηση. Τα παιδιά έκαναν υποθέσεις για το περιεχόμενό τους.**

**Σε ομάδες μελέτησαν το υλικό, παρακολούθησαν τα βίντεο, έκαναν αποτύπωση οθόνης στα σημεία που θεωρούσαν σημαντικά, αποθήκευσαν εικόνες και δημιούργησαν πάντοτε με τη βοήθεια των εκπαιδευτικών μια συνεργατική παρουσίαση.**

<https://www.canva.com/design/DAF_-Wvemso/gx2nFnI3soYKngl8AXlDBQ/edit?utm_content=DAF_-Wvemso&utm_campaign=designshare&utm_medium=link2&utm_source=sharebutton>

**Στο τέλος του εργαστηρίου συμπλήρωσαν νοητικό χάρτη καταγράφοντας τα συμπεράσματά τους.**

<https://coggle.it/diagram/ZdxjyRcvlDArqH2n/t/%CE%B8%CE%B1%CE%BB%CE%B1-sos-a-x%CF%89%CF%81%CE%B9%CF%82-%CF%80%CE%BB%CE%B1%CF%83%CF%84%CE%B9%CE%BA%CE%B1>

**Στο 4ο Εργαστήριο: “Εγώ μπορώ – Δημιουργούμε περιβαλλοντικά μηνύματα”**

**Οι μαθητές/τριες κάθε τμήματος δημιούργησαν μια  έντυπη αφίσα για την ανάγκη μείωσης των πλαστικών μιας χρήσης και τη διατήρηση καθαρών θαλασσών και ακτών, χρησιμοποιώντας  ελεύθερη τεχνική και υλικά γράφοντας κι ένα μήνυμα. Δημιούργησαν στη συνέχεις ένα ηλεκτρονικό λεύκωμα / βιβλίο και το ανάρτησαν στο Twinspace της πλατφόρμας**.

<https://read.bookcreator.com/LKQ5YlXl4nYOuO8d34HFChRYmLm1/TuK_zYhaSTOmDvOyG4ditA/iekrQuydRi2D8IECLSio1w>